
ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 245 _ (!) 

Καθορισμός ορίων αιγιαλού και παραλίας στη θέση «Οικισμός Περιστε¬ 
ράς» Δήμου Διστόμου Ν. Βοιωτίας. 

Ο ΝΟΜΑΡΧΗΣ ΒΟΙΩΤΙΑΣ 
Έχοντας υπόψη: 

1) Τις διατάξεις του Α.Ν. 2344/40 «περί αιγιαλού και παραλίας», 
όπως τροποποιήθηκαν και συμπληρώθηκαν με τις διατάξεις: 

α) του άρθρου 13 Ν. 1078/80 και β) του άρθρου 23 Ν. 1337/83. 

2) Τις διατάξεις της παρ. 9 του άρθρου 1 κεφ. Β της 0208/181/ 
26.4.82 (ΦΕΚ 214/26.4.82 τ. Β) κοινής απόφασης Υπουργών Προ¬ 
εδρίας Κυβέρνησης και Οικονομικών «Αναμόρφωση Συλλογικών Ορ¬ 
γάνων Γνωμοδοτικής και Αποφασιστικής αρμοδιότητος Υπουργείου 
Οικονομικών». 

3) Την από 5.3.92 έκθεση της Επιτροπής καθορισμού ορίων αιγια- 
λού και παραλίας στην περιοχή Οικισμού Περιστεράς Δήμου Διστόμου 
Ν. Βοιωτίας και το από 18.12.91 τοπογραφικό διάγραμμα του Πολιτ. 
Μηχανικού Γεωργίου Ζητουνιάτη, που θεωρήθηκε την 4.3.92 από τον 
Επαμ. Χρυσικό Δ/ντή της Δ/νσης Τεχνικών Υπηρεσιών Ν. Βοιωτίας 
και συνοδεύει την έκθεση της Επιτροπής. 

4) Την σύμφωνη γνώμη του ΓΕΝ, όπως διατυπώθηκε στο 
Φ.544.5/67/92/11.2.92 έγγραφό του. 

5) Τις διατάξεις του Ν. 3200/55 «περί διοικητικής αποκέντρωσης», 
του Β.Δ. 784/70 και του άρθρου 1 παρ. 5 του Π.Δ. 71/84 σχετικά με 
τη μεταβίβαση αρμοδιοτήτων του Υπουργού Οικονομικών στους Νο¬ 
μάρχες και στις περιφερειακές Αρχές, διανομαρχιακού επιπέδου, απο¬ 
φασίζουμε: 

Επικυρώνουμε την από 5.3.1992 έκθεση της Επιτροπής καθορισμού 


ορίων αιγιαλού και παραλίας στην περιοχή Οικισμού Περιστεράς Δήμου 
Διστόμου Ν. Βοιωτίας καθώς και το από 18.12.91 τοπογραφικό διά¬ 
γραμμα του Πολ. Μηχανικού Γ. Ζητουνιάτη και θεωρήθηκε την 4.3.93 
από τον Δ/ντή Τεχν. Υπηρεσιών Ν. Βοιωτίας, επί του οποίου η πιο 
πάνω Επιτροπή καθόρισε με κόκκινη γραμμή τα όρια του αιγιαλού και 
με κίτρινη γραμμή τα όρια της παραλίας. 

Η απόφαση αυτή μαζί με την έκθεση και το διάγραμμα να δημοσιευ- 
θούν στην Εφημερίδα της Κυβερνήσεως. 

Λιβαδειά, 11 Μαρτίου 1992 
Ο Νομάρχης 

ΘΕΟΦ. ΠΑΠΑΔΟΠΟΥΛΟΣ 


ΤΕΧΝΙΚΗ ΕΚΘΕΣΗ 

Καθορισμού ορίων αιγιαλού και παραλίας στην περιοχή Οικισμού Περι¬ 
στεράς Δήμου Διστόμου Ν. Βοιωτίας (άρθρ. 74 Π.Δ. 636/77). 

Στη Λιβαδειά σήμερα την 5.3.92 οι υπογράφοντες: 

1) Σακελλαρίου Ευσταθία, Προϊστ/νη Κτηματικής Υπηρεσίας, ως 
Πρόεδρος της Επιτροπής. 

2) Θωμόπουλος Νικόλαος, Πολ. Υπομ/κός της Δ.Τ.Υ. και 

3) Νάκος Γεώργιος, Λιμενάρχης Αντίκυρας, ως μέλη, αποτελούντες 
την Επιτροπή καθορισμού ορίων αιγιαλού και παραλίας βάσει του άρ¬ 
θρου 74 Π.Δ. 636/77 αυγκληθείσα με εντολή της Προέδρου αυτής, με¬ 
ταβήκαμε επί τόπου στην προαναφερόμενη περιοχή. 

Έχοντας υπόψη: 

1) Τις διατάξεις του Α.Ν. 2344/40, όπως αυτός τροποποιήθηκε και 
τη σχετική προς αυτόν Δικαστική και Διοικητική Νομολογία. 

2) Το υπ’ αριθμ. Ν. 505/253 ΠΟΛ. 69/30.3.84 έγγραφο Υπουρ¬ 
γού Οικονομικών - Δ/νση Δημοσίων Κτημάτων. 

3) Το Φ. 544.5/150/13.3.90 καιΦ. 544.5/67/92/11.2.92 έγ¬ 
γραφα ΓΕΝ. 

4) Το τοπογραφικό διάγραμμα (οριζοντιογραφικό και υψομετρικό) 
που συντάχθηκε την 18/12/91 από τον Πολιτ. Μηχανικό Γεώργιο Ζη¬ 
τουνιάτη και ελέγχθηκε από τον Πολιτ. Υπομ/κό Νικόλαο Θωμόπουλο 
της Δ/νσης Τεχν. Υπηρεσιών Ν. Βοιωτίας και υπογράφηκε από την 
Επιτροπή την 10.1.92. 

5) Τις υπ’ αριθμ. 10161/31.8.88 και 50874/οικ. 5.1.7/10.2.75 
αποφάσεις Νομάρχη Βοιωτίας, με τις οποίες καθορίσθηκαν τα όρια του 
Αιγιαλού και της Παραλίας δυτικά και ανατολικά της εξεταζομένης πε- 

„ . . ·ο 

6) Την αντίληψη που σχηματίσθηκε απο την επιτόπια μεταραση την 
9.1.92 σχετικά με το πλάτος της βρεχομένης ξηράς και τα λοιπά συ¬ 
ναφή στοιχεία,δηλαδή: 

α. Πρόκειται για μη κατοικημένη περιοχή, βραχώδη, που βρίσκεται 
σε επικλινές έδαφος με κλίση 30%-40% στη βορειοανατολική πλευρά 
του θαλάσσιου κόλπου Αντίκυρας. 

β. Ο πυθμένας της θάλασσας έχει κλίση 10% περίπου. 

γ. Στο θαλάσσιο χώρο υπάρχουν κατασκευές από σκυρόδεμα και σε 
απόσταση 50 μ. από την ακτή το μέγιστο βάθος του νερού είναι περίπου 
8,0μ. 

7) Ότι ο αιγιαλός λόγω της φύσης της συνεχιζόμενης ξηράς δεν μπο¬ 
ρεί να εξυπηρετήσει το σκοπό που αναφέρεται στην παρ. 1 άρθρ. 7 Α.Ν. 
2344/40 και απαιτείται καθορισμός ζώνης παραλίας. 

8) Δεν υπάρχει παλαιός αιγιαλός σύμφωνα με το άρθρ. 2 παρ. 3 του 
Α.Ν. 2344/40. 

Η Επιτροπή αποφασίζει: 

Καθορίζει επί του παραπάνω τοπογραφικού διαγράμματος: 

α. Την οριογραμμή του αιγιαλού με ερυθρά συνεχή πολυγωνική 
γραμμή 1’, 1, 2....15, της οποίας οι κορυφές εξασφαλίζονται από παρα¬ 
κείμενα σταθερά σημεία, όπως φαίνεται από τον πίνακα εξασφάλισης 


των ορίων, που είναι στο ίδιο τοπογρ. διάγραμμα. 

β. Την οριογραμμή της παραλίας με κίτρινη συνεχή γραμμή πολυ¬ 
γωνική ΙΑ',,ΙΑ, 2Α,.15Α', της οποίας; οι κορυφές εξασφαλίζονται 

από παρακείμενα σταθερά σημεία, όπως φαίνόνται στον πίνακα εξασφά¬ 
λισης, που είναι πάνω στο τοπογραφικό. 

Λιβαδειά, 5 Μαρτίου 1992 

Η Πρόεδρος Τα Μέλη 

(υπογραφή) (υπογραφή) 

ΑΠΟΣΠΑΣΜΑ ΧΑΡΤΟΥ ΕΤΡΤ ΤΕΡΑΣ ΠΕΡΙΟΧΗΣ Κ.Λ. 1-20.000 



ΑΙ ΘΑ ΛΕΙΑΣ 
I V >ΟΟ.ΟΑ 
»09· >5 



Ύ η 0 Μ Ν Η ΜΑ 

1 Οι οριογραμμες που καθόρισε η επιτροπή βναι 
ερυθρά γραμμή αιγιαλοΰ χοουφές ΐ'εως - 15 
κίτριν η γραμμή παραλίας κορυφές .1 Α'εως 154 

2 Οι κορυφές της γραμμής της παραλίας και 
του αιγιαλοΰ εξασφαλίζονται απο παρακείμενα 
χτίσματα και σταθερα σημεία όπως φαίνεται 
από τον πίνακα εξασφάλισης χόρυφώυ 
επ ι του τοπο/ραφικου διαγράμματος 

3 Το διαγραμμα συνοδεύει την απο 
εχθεση της επιτροπής 

4 Γ ά σημεία /5 χ'>5Α' συμπίπτουν με τά σημεία 

1x1 προηγουμένου καθορισμού με την υπ' 
αριθμόν ΑΠ 50β7ί( ΟίΚ 5-7 - 7/10 -2 -75 
(ΟΕΚ 3θΙΐ7·2-75 Τόμος Δ) 
απόφαση Νομάρχη Βοιωτίας 

5.Τάσημεία Τχ ΙΑ' Αιγιαλοΰ χαϊ Παραλίας 

έχουν χά θ ο ρισθεί μέ την υπ αριθμόν 
10 1 6 ?/.3'τβ-9β οιιρψ; Νομ^η Βοωιίος «ΓΚ 643Δ 6-9 ; 86 ι 

5. Η γραμμή αιγιαλοΰ και παραλίας αυντάχθηκε I 

βάσει τον νχ οριί 5ίί. 5/ΐ53/90/ 13 -3-90 
εγγράφου του ΓΕΝ 



' ...... 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 1020/85 (2) 

Ακύρωση της 7077/91 απόφασης του Νομάρχη Μαγνησίας. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του ν. δ/τος της 17.7.1923 «Περί σχεδίων πόλεων 
κ.λπ.» όπως τροποποιήθηκαν μεταγενέστερα. 

2. Τις διατάξεις του άρθρου 8 του ν. 3200/1955 «Περί διοικητικής 
αποκεντρώσεως». 

3. Τις διατάξεις: α) του άρθρου 23 του ν. 1558/1985 «Κυβέρνηση 
και Κυβερνητικά Όργανα» (ΦΕΚ 137/Α/28.7.1985), β) του άρθρου 
9 του π. δ/τος 437/1985 «Καθορισμός και ανακατανομή των αρμο¬ 
διοτήτων των Υπουργείων» (ΦΕΚ 157/Α/19.9.1985). 

4. Την υπ’ αριθ. 92554/2077/17.10.1991 απόφαση «Μεταβί¬ 
βαση αρμοδιοτήτων του Υφυπουργού Περιβάλλοντος, Χωροταξίας και 
Δημοσίων Έργων στον Γενικό Γραμματέα, στους Γενικούς Διευθυντές 
και στους Προϊσταμένους Διευθύνσεων και Τμημάτων του Υπουργείου 
Περιβάλλοντος, Χωροταξίας και Δημοσίων Έργων» (ΦΕΚ 858/Β/ 
18.10.1991). 

5. Την υπ’ αριθ. 7077/6.11.91 οίπόφαση του Νομάρχη Μαγνησίας 
με την οποία τροποποιήθηκε το εγκεκριμένο ρυμοτομικό σχέδιο Βόλου. 

6. Την εμπρόθεσμη προσφυγή της Αναστ. Καμπέρη, Ευγ. Παπαλε- 
ξοπούλου και Δημ. Τσαούτου που περιήλθε στην υπηρεσία μας την 
9.1.92 και στρέφεται κατά της παραπάνω νομαρχιακής αποφά- 
σεως. 

Επειδή, σύμφωνα με πάγια νομολογία του ΣτΕ κάθε τροποποίηση 
που οδηγεί σε κατάργηση ή περιορισμό κοινόχρηστου χώρου πρέπει να 
είναι ειδικά αιτιολογημένη τόσο από την άποψη ότι γίνεται για πολεοδο- 
μική ανάγκη που δεν μπορεί να καλυφθεί αλλιώς όσο και από την άποψη 
ότι ο περιορισμός του κοινόχρηστου χώρου δεν προσκρούει στις γενικό¬ 
τερες πολεοδομικές ανάγκες (ΣτΕ) 864/82 και 199/83). 

Επειδή, όπως προκύπτει από τα στοιχεία του φακέλλου, ο Νομάρχης 
με την προσβαλλομένη απόφαση, δεχόμενος την άποψη του ΣΧΟΠ του 
Νομού Μαγνησίας, προέβη στην τροποποίηση του εγκεκριμένου σχε¬ 
δίου Βόλου μεταξύ των Ο.Τ. 1224 και 1225 με την μετατόπιση της 
Ο.Γ. της οδού Καλέργη από Σκουφά μέχρι Τσακάλωφ και συγχρόνως 
με την κατάργηση του Κοινόχρηστου χώρου στη διασταύρωση των 
οδών Καλέργη και Τσακάλωφ, χωρίς την ειδική αιτιολογία που απαι¬ 
τείται σύμφωνα με τα αναφερόμενα στις περιπτώσεις κατάργησης ή πε¬ 
ριορισμού κοινόχρηστου χώρου. Για το λόγο αυτό, πρέπει να γίνουν δε¬ 
κτοί οι σχετικοί ισχυρισμοί των προσφευγόντων και να ακυρωθεί η προ¬ 
σβαλλομένη απόφαση του Νομάρχη για έλλειψη αιτιολογίας. 

Επειδή, η έλλειψη αιτιολογίας συνιστά παράβαση νόμου, πρέπει να 
ακυρωθεί η με αριθ. 7077/6.11.91 απόφαση του Νομάρχη Μαγνη¬ 
σίας και να γίνει δεκτή η προσφυγή των Αναστ. Καμπέρη, Ευαγ. Παπα- 
λεξοπούλου και Δημ. Τσαούτου, αποφασίζουμε: 

1. Γίνεται δεκτή η προσφυγή των Ευγ. Παπαλεξοπούλου, Αναστ. 
Καμπέρη και Δημ. Τσαούτου. 

2. Ακυρώνεται η με αριθ. 7077/91, απόφαση του Νομάρχη Μαγνη¬ 
σίας. 


Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 5 Μαρτίου 1992 

Με εντολή Υπουργού 
Ο Γενικός Γραμματέας 
Β. ΚΟΡΚΟΛΟΠΟΥΛΟΣ 

-♦- 

Αριθ. ΤΠΠΕ 4107/91 (3) 

Τροποποίηση σχεδίου πόλης Κομοτηνής στα ΟΤ 476 - 477 και 
285 - 287 δ. 

Ο ΝΟΜΑΡΧΩΝ ΔΙΕΥΘΥΝΤΗΣ 
Έχοντας υπόψη: 

1. Τις διατάξεις του από 17.7.23 Ν.Δ. όπως μεταγενέστερα τροπο¬ 
ποιήθηκαν και συμπληρώθηκαν και ειδικότερα τα άρθρα 3 και 70. 

2. Τις διατάξεις του Α.Ν. 314/1968 (ΦΕΚ 47Α) όπως τροποποιή¬ 
θηκαν και συμπληρώθηκαν με την παρ. 3 του άρθρου 34 του Ν. 
1577/85 (ΦΕΚ 210Α). 

3. Τις διατάξεις του με αρ. 183/1986 Π.Δ. (ΦΕΚ 70Α). 

4. Την με αριθμ. 9/1991 εγκύκλιο (αρ. πρωτ. 8445/1162/ 
8.3.91) της Δ/νσης Νομοθετικού έργου της Δ/νσης Διοίκησης του 
Υ.ΠΕ.ΧΩ.Δ.Ε. 

5. Τις με αριθμ. 9/137/1991 και 17/284/1991 γνωμοδοτήσεις 
του Δημοτικού Συμβουλίου Κομοτηνής. 

6. Τις με αρ. 19/178/1991 και 20/179/1991 γνωμοδοτήσεις 
του Συμβουλίου Χωροταξίας, Οικισμού και Περιβάλλοντοις Νομ. Ροδό¬ 
πης. 

7. Τομεαρ. πρωτ. 267/24.1.92 έγγραφο του Τ.Π. και Π.Ε. Ν. Ρο¬ 
δόπης. 

8. Το γεγονός ότι παρήλθε άπρακτος η προθεσμία που ορίζεται από 
την παρ. 3 του άρθρου 3 του Ν. Δ/τος 17.7.23 και το ΒΔ της 8.9.23, 
αποφασίζουμε: 

α) Αποδεχόμαστε την ένσταση του Φώτη Ζαμπογλου που υποβλή¬ 
θηκε κατά της με αρ. 9/137/1991 γνωμοδοτήσεις του Δημοτικού 
Συμβουλίου Κομοτηνής, σε ό,τι αφορά την διατήρηση της ΟΓ επί της 
οδού Θάσου στο ΟΤ 285. 

β) Απορρίπτουμε την ένσταση των Ν. Ιωαννίδη και Μ. Γερμανλή - 
Ιωαννίδου που υποβλήθηκε κατά της με αρ. 9/137/1991 γνωμοδότη¬ 
σης του Δημοτικού Συμβουλίου Κομοτηνής ως προς το τμήμα της ιδιο¬ 
κτησίας με αρ. 11 του ΟΤ 476 όπως παρουσιάζεται στο συνημμένο το- 
πογρ. διάγραμμα. 

γ) Αποδεχόμαστε εν μέρει την ένσταση των Αιμιλ., Ευαγγέλου, Αθα¬ 
νασίου, Νικολάου και Κωνσταντίνου Κοϊμτζόγλου που υποβλήθηκε 
κατά της με αρ. 9/137/1991 γνωμοδοτήσεις του Δημοτικού Συμβου¬ 
λίου Κομοτηνής, σε ό,τι αφορά την διατήρηση της Ο.Γ. του Ο.Τ. 285 
επί της οδού Θάσου. 

δ) Τροποποιούμε το σχέδιο Πόλης Κομοτηνής στα Ο.Τ. 476-477 
και 285-286 δ όπως ακριβώς αναφέρεται στην υπ’ αριθμ. 20/179/ 
1991 σχετική γνωμοδότηση του Συμβουλίου Χωρ. Οικισμού και Περι¬ 
βάλλοντος Νομ. Ροδόπης και φαίνεται στο Τοπογραφικό διάγραμμα κλ. 
1:500 που συντάχθηκε από την Τεχνική Υπηρεσία του Δήμου Κομοτη¬ 
νής και διορθώθηκε σύμφωνα με την προαναφερθείσα γνωμοδότηση του 
ΣΧΟΠ Ν. Ροδόπης από το Τμ. Πολεοδομίας και Πολεοδομικών Εφαρ¬ 
μογών Ν. Ροδόπης. 

Η ισχύς της παρούσας αρχίζει από την δημοσίευσή της στην Εφημε¬ 
ρίδα της Κυβέρνησης. 

Η απόφαση αυτή να δημοσιευθεί στην Εφημερίδα της Κυβερνήσεως. 

Κομοτηνή, 10 Μαρτίου 1992 
Ο Νομαρχών Διευθυντής 
ΣΙΔΩΡΟΣ ΠΑΣΣΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αρι8. Τ.Π. 302 (4) 

Τροποποίηση του εγκεκριμένου ρυμοτομικού σχεδίου πόλης Σερρών ως 

προς την κατάργηση της οδού μεταξύ των Ο.Τ. 254 και 255, την 

αναγνώριση της οδού Βιζύης ως προϋφισταμένων του έτους 1923 

και το χαρακτηρισμό τους ως διατηρητέων. 

Ο ΝΟΜΑΡΧΗΣ ΣΕΡΡΩΝ 
Έχοντας υπόψη: 

1) Τις διατάξεις του από 17.7.1923 Ν. Δ/τος «Περί σχεδίων πό¬ 
λεων κωμών κ.λπ.» και ειδικότερα το άρθρο 20 αυτού. 

2) Τις διατάξεις του Α.Ν. 314/1968 (ΦΕΚ 47/Α), όπως τροποποι¬ 
ήθηκαν και συμπληρώθηκαν με το υπ’ αριθ. 1018/71 Ν. Δ/γμα (ΦΕΚ 
220/Α) και με την παρ. 3 του άρθρου 34 του Ν. 1577/85 (ΦΕΚ 210/ 
Α). 

3) Τις διατάξεις του υπ’ αριθ. 183/1986 Π. Δ/τος και ειδικότερα 
την παρ. Ια του άρθρου 1 αυτού. 

4) Την υπ’ αριθ. ΤΤ 9368/18.3.76 απόφαση Νομάρχη Σερρών 
«Περί αναγνωρίσεως της οδού Νικοτσαρά κειμένης εν τω Ο.Τ. 254 του 
ρυμοτομικού σχεδίου Σερρών ως προϋφισταμένης της 1.6.1924». 

5) Την με αριθ. 148/10.4.80 απόφαση Νομάρχη Σερρών «Αναγνώ¬ 
ριση των οδών Θουκυδίδη, Βιζύης και Μπιζανίου, εντός του Ο.Τ. 255 
της πόλεως Σερρών, ότι υπάρχει πριν από το έτος 1923 και χαρακτηρι¬ 
σμός αυτής ως διατηρητέας». 

6) Την υπ’ αριθ. ΤΠ 1541/3.3.86 απόφαση Νομάρχη Σερρών 
«Αναγνώριση οδού Απαμείας στις Σέρρες ότι υπάρχει πριν από το έτος 
1923 και χαρακτηρισμός αυτής ως διατηρητέας». 

7) Την υπ’ αριθ. 1324/1991 απόφαση του Δημοτικού Συμβουλίου 
Σερρών. 

8) Την υπ’ αριθ. 4739/2.3.92 βεβαίωση του Δήμου Σερρών ότι η 


οδός Ναυαρίνου η οποία εμπίπτει μέσα στα Ο.Τ. 254 και 255 προϋφί- 
σταται του έτους 1923. 

9) Την υπ’ αριθ. 1589/23.1.92 βεβαίωση του Δήμου Σερρών. 

10) Την υπ’ αριθ. 1/27.2.1992 γνωμοδότηση του Συμβουλίου 
Χ.Ο.Π. Ν. Σερρών, αποφασίζουμε: 

1. Εγκρίνεται η τροποποίηση του εγκεκριμένου ρυμοτομικού σχεδίου 
πόλης Σερρών στα Ο.Τ. 254, και 255 ως προς: 

α) Την κατάργηση του δρόμου του εγκεκριμένου ρυμοτομικού σχε¬ 
δίου μεταξύ των Ο.Τ. 254 και 255, την συνένωση των δύο Ο.Τ. σε ένα 
με αριθμό Ο.Τ. 254, την κατάργηση των προκηπίων που είχαν οριοθεί 
εκατέρωθεν του παραπάνω δρόμου όπως αυτά φαίνονται στο τοπογρα¬ 
φικό διάγραμμα, υπό κλίμακα 1:1000, που συνοδεύει την απόφαση 
αυτή. 

β) Την αναγνώριση της οδού Ναυαρίνου και τμήματος της οδού Βι¬ 
ζύης όπως αυτές φαίνονται με κίτρινο χρώμα στο συνημμένο τοπογρα¬ 
φικό διάγραμμα, ότι υπάρχουν πριν από το έτος 1923 και τον χαρακτη¬ 
ρισμό τους σαν διατηρητέες. 

γ) Τον καθορισμό οικοδομικής γραμμής στα οικόπεδα που βρίσκο¬ 
νται εκατέρωθεν της οδού Ναυαρίνου και της οδού Βιζύης, όπως οι Ο.Γ. 
φαίνονται στο τοπογραφικό διάγραμμα, υπό κλίμακα 1:1000 που συνο¬ 
δεύει την απόφαση αυτή. 

2. Η απόφαση αυτή μαζί με το τοπογραφικό διάγραμμα, υπό κλί¬ 
μακα 1:1000, που την συνοδεύει, να δημοσιευθούν στην Εφημερίδα της 
Κυβερνήσεως, έχοντας ισχύ από την δημοσίευσή της. 

Σέρρες, 10 Μαρτίου 1992 
Ο Νομάρχης 

ΑΝΑΣΤΑΣΙΟΣ ΛΙΑΣΚΟΣ 

